**PÁLYÁZATI FELHÍVÁS**

A Tököli Országos Büntetés-végrehajtási Intézet parancsnoka

a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 133. § alapján

pályázatot hirdet **pszichológus** beosztásba

hivatásos tiszti munkakör betöltésére.

**A hivatásos szolgálati jogviszony időtartama:**

Határozatlan idejű hivatásos szolgálati jogviszony

**Munkavégzés helye, munkarendje:**

Tököli Országos Büntetés-végrehajtási Intézet

2316 Tököl, Ráckevei út 6.

vezényléses munkarend

**Illetmény és juttatások:**

**Illetménye:** A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. § és 355. §, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI.16.) BM rendelet 6. melléklete alapján (Tiszti besorolási osztály, C besorolási kategória).

**Pályázati feltételek**:

* büntetlen előélet, kifogástalan életvitel,
* egyetemi végzettség, MA fokozatú pszichológus diploma,
* magyar állampolgárság, állandó belföldi lakóhely,
* egészségi, pszichikai és fizikai alkalmasság,

**A beosztáshoz tartozó főbb feladatok:**

* Pszichológusi tevékenységet végez az intézetben a fogvatartottak körében.
* Elvégzi a befogadási szűrővizsgálatokat, valamint az egyéb célzott pszichológiai vizsgálatokat.
* Egyéni és csoportos fogvatartotti foglalkozásokat tart.
* Krízisintervenciót végez.
* Együttműködik a reintegrációs és egészségügyi szakterülettel, tájékoztatást nyújt a fogvatartottakkal kapcsolatos megállapításairól, javaslatot tesz a szükséges kezelési módokra.
* Kiemelt figyelemmel kíséri az ön-és közveszélyes fogvatartottak pszichés állapotát.
* Folyamatos figyelemmel kíséri a fogvatartottak hangulatát befolyásoló tényezőket, a prizonizációs ártalmak enyhítése és az optimális alkalmazkodás érdekében.

**A beosztás betöltéséhez szükséges főbb kompetenciák:**

* váratlan helyzetek adekvát kezelése,
* jó stressztűrés,
* jó probléma-megoldó készség, megfelelő konfliktus-kezelő képesség, hivatástudat,
* jó szóbeli és írásbeli kommunikációs készség,
* felhasználói szintű Microsoft Office ismeretek.

**A felvételi kiválasztásnál előnyt jelent:**

* büntetés-végrehajtási szakmai tapasztalat,
* felsőfokú büntetés-végrehajtási szakvizsga,

**A pályázathoz kérjük mellékelni**

* a legfontosabb személyes adatokat tartalmazó részletes szakmai önéletrajzot,
* a büntetés-végrehajtás területén megszerzett munkatapasztalatokat,
* az állami, szakmai végzettséget, idegen-nyelv ismeretet igazoló okiratok másolatát,
* a beosztásra vonatkozó elképzeléseit, szakmai célkitűzéseit,
* nyilatkozatot arra vonatkozóan, hogy a pályázati anyagot az elbírálásban résztvevő személyek megismerhetik.

**A pályázathoz kérjük mellékelni**

* a legfontosabb személyes adatokat is tartalmazó részletes szakmai önéletrajzot,
* az állami és szakmai iskolai végzettséget, képzettségeket és idegennyelv-ismeretet
* igazoló okiratok másolatait,
* motivációs levelet és a beosztás ellátásával kapcsolatos feladatok teljesítésére vonatkozó szakmai elképzeléseit,
* írásbeli hozzájáruló nyilatkozatot arra vonatkozóan, hogy a pályázati anyagot az elbírálásban résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik.

**A pályázat benyújtásának módja, rendje:**

A pályázatokat a tokol.uk@bv.gov.hu címre várjuk. Kérjük feltüntetni a munkakör megnevezését: „*Pályázat pszichológus*”. **A beosztás az elbírálást követően azonnal betölthető, legkésőbb 2021. december 1-jétől.**

Pályázat benyújtásának határideje: 2021. november 23.

Pályázat elbírálásának határideje: 2021. november 25.

A személyes meghallgatásra **2021. november 24-én** kerül sor. A benyújtott pályázatokat elbírálására az általam kijelölt bizottság tesz javaslatot, a pályázat eredményéről a pályázók legkésőbb 2021. november 25-ig írásban értesítésre kerülnek.

A részletekről felvilágosítás az intézet Személyügyi és Szociális Osztályán a 24/503-116 vagy 118 telefonszámon (NTG: 111-1500 vagy 1501), illetve e-mail-ben nemeth1.anita@bv.gov.hu címen kérhetnek.

**Tisztelettel:**

**Dr. Fábián Tamás bv. alezredes**

**parancsnok**